Document ID: 31994R1962

ΚΑΝΟΝΙΣΜΟΣ (ΕΚ) αριθ. 1962/94 ΤΗΣ ΕΠΙΤΡΟΠΗΣ της 28ης Ιουλίου 1994 περί παύσεως της αλιείας γάδου από πλοία με σημαία της Ισπανίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για θέσπιση συστήματος ελέγχου της κοινής αλιευτικής πολιτικής (1), και ιδίως το άρθρο 21 παράγραφος 3,
Εκτιμώντας:
ότι ο κανονισμός (ΕΟΚ) αριθ. 3680/93 του Συμβουλίου της 20ής Δεκεμβρίου 1993 για τον καθορισμό, για το 1994, των αλιευτικών δυνατοτήτων για ορισμένα αποθέματα ιχθύων ή ομάδες ιχθύων, στη ζώνη διακανονισμού που ορίζεται από τη σύμβαση NAFO (2), όπως τροποποιήθηκε από τον κανονισμό (ΕΚ) αριθ. 1043/94 (3), προβλέπει ποσοστώσεις για το γάδο για το 1994-
ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί-
ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων γάδου της ζώνης NAFO 3ΝΟ από πλοία με σημαία της Ισπανίας ή νηολογημένα στην Ισπανία, έφθασαν τις ποσοστώσεις που είχαν διατεθεί για το 1994- ότι η Ισπανία απαγόρευσε την αλιεία γι' αυτό το απόθεμα από τις 13 Ιουλίου 1994- ότι πρέπει, κατά συνέπεια, η ημερομηνία αυτή να κρατηθεί,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το ποσό των αλιευμάτων γάδου της ζώνης NAFO 3ΝΟ από πλοία με σημαία της Ισπανίας ή νηολογημένα στην Ισπανία εκτιμάται ότι έχει εξαντλήσει τις ποσοστώσεις που είχαν διατεθεί στην Κοινότητα για το 1994.
Απαγορεύεται η αλιεία γάδου στα ύδατα της ζώνης NFAO 3ΝΟ που πραγματοποιείται από πλοία με σημαία της Ισπανίας ή νηολογημένα στην Ισπανία, καθώς επίσης και παραμονή επί του πλοίου ή μεταφόρτωση από πλοίο σε πλοίο και η εκφόρτωση του αποθέματος αυτού που έχει αλιευθεί από τα πλοία αυτά από την ημερομηνία ενάρξεως της ισχύος του κανονισμού αυτού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 13 Ιουλίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουλίου 1994.

Labels: 8
18
6